Is liefde belangriker as geloof en liefde? - www.bybelkennis.co.za
1 Kor.13:13 sê: 'en nou bly geloof, hoop en liefde, hierdie drie; maar die grootste hiervan is die liefde.
In hoofstuk 13 het dit eintlik gegaan om die genadegawes wat tydelik is en ophou, teenoor die liefde wat vir altyd bly, en tot in ewigheid. Skielik noem Paulus geloof en hoop saam met die liefde, omdat dit die drie dinge is wat ons geestelike lewe opsom:
Geloof = vertroue op God; dat Hy ons vergewe en ons aanneem as sy kinders vir wie Hy sorg; omdat ons in sy Seun Jesus Christus glo, vertrou op sy offer vir ons sondes en op sy opstanding waardeur ons ook die ewige lewe ontvang. Die geloof is egter 'n gawe van God, wat die Heilige Gees in ons bewerk.